Niżel sa fl-aħħar Wiċċu daħkan U qabeż barra Minn l-ajruplan, Żagħżugħ fuq ruħu Mibni b'saffejn, Miktub ġe' ħarstu l 'Biża' ta' xejn… Kien ili siegħa Għajnejja fih narah jittajjar Eħfef mir-riħ, Jixref minn sħaba, Jarġa' jistaħba, Biex jarġa' jfiġġ, Jogtila fuq denbu, Jiċkien, jiċkien, Sakemm ma jibqa' Jidher imkien… It-tvenvin jieqaf… Jaqbdek bħal bard, Tistħajlu nieżel Jitkisser fl-art. Iżda fis jarġa' Jibda t-twerdin U… ġwienħu arahom Hemm mifruxin: Imil qajl, qajla Fuq ġenb, idur, Ħelu jitwieżen, Jafirab, imur, Jilwi, jitkabras, Jiġri taħt fuq, Jirħi, jiġġarraf Fl-ajru mitluq.. Siegħa kien ili Għajnejja fih, Għalkemm beżżagħni, Rajtu sabili, Għax jien tgħaxxaqni, Qalb kollha nar, Egħruq u nervi Sħaħ daqs l-azzar… Sa fl-aħħar niżel Wiċċu daħkan U barra qabeż Minn l-ajruplan, Zagħżuħ bħal warda Mibni b'saffejn, Miktub ġe' ħarstu 'Biża' ta' xejn'.